Lagos

Lagos eo kêr vrasañ Nijeria hag unan eus kêrioù brasañ Afrika, annezet m’eo gant 7 937 932 a dud (e 2006, e kêr hepken) (an eil kêr vrasañ war-lerc’h Kaero, en Ejipt). Kêr-benn Nijeria e oa betek 1991, pa oa bet lakaet Abuja da gêr-benn . Bez’ eo c’hoazh kêr-benn armerzhel ar vro avat. E miz Du 2025, hollad poblañs kêr a zo istimet da vezañ etre 17 hag 21 milion a annezidi hag unan eus ar re o kreskiñ ar buanañ e-touez ar megalopolennoù eus ar bed-holl. 

War bord ar mor emañ hag en em astenn a ra war meur a enezenn. Ur gêriadenn vihan e oa da gentañ, anvet Eko, met kreskiñ a reas buan dre ma oa unan eus ar porzhioù mat war aod pleg-mor Ginea. Adalek ar  e voe darempredet gant martoloded eus Europa, Portugaliz da gentañ penn. Int eo a roas an anv Lagos d’ar gêr en enor d’ur gêr eus kreisteiz Portugal. Kenwerzh ar sklaved hag an ivor a veze graet ganto dreist-holl. Ar Saozon a gemeras kêr e 1807 ha ganto e voe lakaet fin da genwerzh ar sklaved e 1861. Pa voe savet trevadenn Nijeria e 1914, e teuas Lagos da vezañ he c’hêr-benn. Derc'hel a reas da vezañ kêr-benn ar vro pa zeuas Nijeria da vezañ ur stad dizalc’h e 1960.
 Notennoù ha daveennoù 

 Liammoù diavaez 
  Lec’hienn ofisiel gouarnamant stad Lagos

Rummad:Kêrioù Nijeria
Rummad:Kêrioù-penn kozh